《乙未生日二首》
元代·方回

南北间关万死身，今年六十九年人。
偶容有酒仍容健，不叹无官肯叹贫。
遣礼送诗烦故旧，借楼市馔请比邻。
还闻共说虚翁寿，似陆严州过八旬。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。